Държавен вестник, бр. 37, 2024 г., стр. 25

БРОЙ  37	
Д Ъ Р Ж А В Е Н  В Е С Т Н И К 	
СТР.  25  
хора, чрез получаване на необходимата грижа 
и подкрепа в познатите им общности за въз-
можно най-дълго време. Като най-доминира-
що от човешките сетива, загубата на зрение 
може да има огромно влияние върху живота 
на човека, включително върху когнитивното 
му развитие, двигателните умения, физичес­
ките дейности, социализацията, психичното 
здраве, икономическото участие и цялостното 
благосъстояние. 
В рамките на ПРЧР 2021 – 2027 г. и в 
съответствие с Националната стратегия за 
дългосрочна грижа ще се работи по създаване 
на условия за независим и достоен живот на 
възрастните хора и хората с увреждания. Ще се 
осигури равен достъп до услуги, включително за 
дългосрочна грижа, повишаване на качеството 
и разширяване на обхвата на предоставяните 
социални услуги, въвеждане на интегрирани 
подходи при предоставянето на социални 
услуги, както и развитие на интегрираните 
здравно-социални услуги. Ще се подкрепят 
дейности за достъп до социални и интегрира-
ни здравно-социални услуги в общността и в 
домашна среда за хора с увреждания и техните 
семейства, възрастни хора в невъзможност за 
самообслужване и други уязвими групи. ПРЧР 
ще финансира също краткосрочни обучения за 
повишаване на знанията и компетенциите на 
персонала, предоставящ дългосрочни здравни 
грижи за възрастни.
Целеви препоръки на политиката до 2030 г.:
 Да насърчаваме здравословния начин 
на живот през целия жизнен цикъл и здра-
вословно остаряване със специален акцент за 
хората над 65-годишна възраст.
 Да осигурим условия за равен достъп на 
възрастните хора до медицински и дентални 
услуги, както и до качествени и безопасни 
лекарствени продукти на достъпни цени с 
фокус върху малките населени места и отда-
лечените и труднодостъпни райони.
 Да подобрим качеството на здравните, 
социалните и интегрираните здравно-соци-
ални услуги за възрастните хора, нуждаещи 
се от дългосрочна грижа, в съответствие със 
специфичните им потребности, така че те да 
останат максимално дълго време в обичайната 
си домашна среда с осигурена интегрирана 
здравно-социална подкрепа за справяне в 
ежедневието.
 Да изградим необходимия професионален 
капацитет на персонала, ангажиран с предо­
ставянето на социалните и здравните услуги 
в обичайната за възрастния човек среда, в 
т.ч. и в областта на психологическата помощ.
 Да развиваме услугите в сферата на 
дългосрочната грижа с осигуряване на не-
обходимия капацитет в съответствие на по-
требностите на населението с акцент върху 
грижите в домашна среда.
 Да създадем условия за осигуряване на 
необходимата грижа за възрастните хора с 
различни форми на деменция и обучение на 
професионалистите, ангажирани с диагнозата, 
терапията и грижите за хората с деменция.
 Да осигурим условия за подобряване 
на здравната осведоменост и грамотност и 
навременни превантивни мерки, насочени 
към запазване на социалната интеграция на 
възрастното население с особен акцент към 
най-честите заболявания, водещи до нару-
шение на комуникационните възможности и 
социалната интеграция.
 Да създадем условия за поставяне на 
акцент на решенията, основани на данни, с 
цел формирането и провеждането на адекватни 
политики на държавата в тази област.
Конкретните мерки за реализация на 
политиката и индикаторите за нейното из-
пълнение са предвидени в Плана за дейст-
вие за изпълнение на Националната здравна 
стратегия 2030 и Националната стратегия 
за гериатрична грижа и остаряване в добро 
здраве в Република България 2030. 
Политика 3.8. Ограничаване на антими-
кробната резистентност
Основни насоки на политиката:
Целта на настоящата политика е огранича-
ване на АМР в системата на здравеопазване, 
отчитайки концепцията на СЗО „Едно здраве“ 
и взаимосвързаните проблеми в хуманната, 
ветеринарната медицина и околната среда. 
От първостепенно значение за реализация на 
политиката е повишаването на обществената 
осведоменост и знания за рисковете от раз-
витие на АМР чрез ефективна комуникация, 
образование и обучение.
Борбата с АМР изисква комплексен мул-
тисекторен подход, който да обедини всички 
заинтересовани страни с цел постигане на 
ефективно намаляване и ограничаване на 
появата и разпространението на резистентност 
чрез рационално прилагане на антибиотиците, 
трайно и устойчиво намаляване на общия 
обем на използваните антимикробни средства 
и запазване ефективността на антибиотиците 
за лечение на инфекциите.
Целеви препоръки на политиката до 2030 г.:
 Да увеличим общата осведоменост на 
населението по въпросите, свързани с АМР 
и употребата на антибиотици.
 Да намалим финансовите разходи, свър-
зани с полирезистентни инфекции.
 Да намалим заболяемостта от инфекции, 
причинени от мултирезистентни бактерии 
при хора.
 Да намалим употребата в болничната 
и извънболничната помощ на антибиотици, 
водещи до селекция на полирезистентност.
 Да подкрепим антибиотичната употреба 
след определяне на антимикробна чувстви-
телност.
 Да усъвършенстваме системите за кон-
трол на вътреболничните инфекции и анти-
биотичната резистентност.
 Да осигурим възможност за достъп до 
иновативни терапии при наличие на полире-
зистентни инфекции.